wickkiey/tamil-wikipedia-chunked huggingface dataset:
# ஜெய் அனுமான் (1997 தொலைக்காட்சித் தொடர்)

## தயாரிப்பு

இதை சஞ்சய் கான் தயாரித்தார். இது மொத்தம் 178 பகுதிகளைக் கொண்டிருந்தது. இதில் அனுமானாக ராஜ் பிரேமி, ஸ்ரீ ராமராக சிராஜ் முஸ்தபா கான், வால்மீகியாக இர்பான் கான் மற்றும் இலட்சுமணனாக மணிஷ் கன்னாவும் நடித்திருந்தனர். இத்தொடரை சஞ்சய் கானின் தயாரிப்பு நிறுவனமானது தயாரித்தது. இந்நிறுவனம் திப்பு சுல்தான் மற்றும் மராத்தா ஆகிய தொடர்களையும் தயாரித்து இருந்தது.
# மேதகு 2

**மேதகு 2** (*Methagu 2*) என்பது தமிழீழ விடுதலைப் புலிகளின் தலைவர் வேலுப்பிள்ளை பிரபாகரனின் வாழ்க்கையை அடிப்படையாகக் கொண்டு 2022ஆம் ஆண்டு வெளியான இந்திய தமிழ் மொழி அரசியல் பரபரப்பூட்டும் திரைப்படமாகும். இப்படத்தின் முதல் பாகமான மேதகு படத்தை த. கிட்டு இயக்கிய நிலையில், இரண்டாம் பாகமான மேதகு 2 படத்தை இரா. கோ. யோகேந்திரன் இயக்கியுள்ளார். இப்படத்தை மேதகு திரைக்களம் உலக தமிழர்கள் ஆதரவோடு தயாரித்துள்ளது. இப்படத்திற்கான இசை பிரவீன் குமார் என்பவரால் அமைக்கபட்டுள்ளது. இப்படம் 19 ஆகத்து 2022 அன்று வெளிநாட்டு திரையரங்குகளில் வெளியாகும் என அறிவிக்கப்பட்டது. இந்தியாவில் இப்படத்திற்கு தணிக்கை சான்றிதழ் கிடைக்காது என்பதால் மேலதிக ஊடக சேவை இயங்குதளங்களான 'மூவிவுட்', 'தமிழ்ஸ் ஒடிடி' ஆகிய மூலம் நேரடியாக வெளியிடப்படும் என்று அறிவிக்கப்பட்டு வெளியாகி கலவையான விமர்சனத்தைப் பெற்றது. இத்திரைப்படமானது தமிழீழத்தில் உண்மையாக நடந்த சம்பவங்களை அடிப்படையாகவும் அங்கு தமிழீழ விடுதலைப் புலிகள் இயக்கம் ஒரு போராளி இயக்கமாக வளர்ந்த வரலாற்றை கூறுகிறது.
# மேதகு 2

## கதையின் சுருக்கம்

இப்படமானது யாழ்ப்பாணப் பொது நூலக எரிப்பு, 1983 கறுப்பு யூலை நிகழ்வு உள்ளிட்ட 1970களுக்குப் பிறகு அடுத்துவந்த 12 ஆண்டுகால தமிழீழ விடுதலைப் போராட்டத்தின் முதன்மை நிகழ்வுகளை ஆவணப் படத் தன்மையுடன் விவரிக்கிறது. மேலும் விடுதலைப் புலிகள் இயக்கம் மெல்ல ஒரு போராளி இயக்கமாக மெல்ல மெல்ல வளர்ந்தவிதம் பற்றியும், அதற்கு தமிழ்நாட்டு அரசியல் களத்தில் கிடைத்த ஆதரவு, இயக்கங்கள் மீதான இந்திரா காந்தி, இராசீவ் காந்தி ஆகியோரின் அணுகுமுறை போன்றவை காலவரிசைப்படி பதிவு செய்யப்பட்டுள்ளன.
# மேதகு 2

## நடிகர்கள்

- கௌரிசங்கர் (தலைவர் பிரபாகரன்)
- நாசர் கௌரவத் தோற்றம்
# மேதகு 2

## தயாரிப்பு

வேலுப்பிள்ளை பிரபாகரனின் ஆரம்பகால வாழ்க்கையை அடிப்படையாகக் கொண்டு 'மேதகு-1' முதல் பாகம் தயாரிக்கப்பட்டது. அதன் அடுத்த பாகமாக 'மேதகு-2' திரைப்படம் தயாரிக்கப்பட்டுள்ளது. இந்த திரைப்படத்தினை உலகத்தமிழர்கள் நன்கொடை வாயிலாக மேதகு திரைக்களம் நிறுவனம் உருவாக்கியிருந்தது. இந்நிறுவனம் தஞ்சை குகன் குமார், கவிஞர் திருக்குமரன் மற்றும் சுமேஸ்குமார் ஆகியோர் தலைமையில் நிர்வாகிக்கப்படும் தயாரிப்பு நிறுவனம் ஆகும். இத்திரைப்படத்தில் இயக்குநராக இரா. கோ. யோகேந்திரன், பிரவீன் குமார் இசையமைப்பாளராகவும் பணியாற்ற, வினோத் ஒளிப்பதிவை மேற்கொண்டார்.
# மேதகு 2

## வெளியீடு

இப் படம் 19 ஆகத்து 2022 அன்று வெளிநாட்டு திரையரங்குகளில் வெளியாகும் என அறிவிக்கப்பட்டது. இந்தியாவில் மேலதிக ஊடக சேவை இயங்குதளங்களான 'மூவிவுட்', 'தமிழ்ஸ் ஒடிடி' ஆகியவற்றின் மூலம் ஆகத்து 26ஆம் தேதி நண்பகல் 12 மணிக்கு வெளியானது. முன்னதாக படத்தின் முன்னோட்டம் 2022 நவம்பர் 26 அன்று பிரபாகரனின் 67 ஆவது இறந்த நாளை முன்னிட்டு வெளியிடப்பட்டது.
# மேதகு 2

## வரவேற்பு

விடுதலைப் புலிகள் அமைப்பின் வளர்ச்சி, கட்டமைப்பு, ஆயுத பலம், அவர்களின் தாக்குதல் மற்றும் உலக நாடுகளின் அரசியல் தந்திரங்களை முறியடித்தல் என பல வரலாற்று சம்பவங்களை காட்சிகள் மூலம் நம் கண் முன் நிறுத்திய இயக்குநரை நிச்சயம் பாராட்டியாக வேண்டும். அதே சமயம், சர்வதேச அளவில் புகழ் பெற்ற பிரபாகரன் மற்றும் அவர் தொடர்பான அரசியல் நிகழ்வுகளை மிக சாதாரணமான முறையில் படமாக்கியிருப்பது மிகப்பெரிய பலவீனமாக உள்ளது. என்று aanthaireporter.com விமர்சகர் எழுதியுள்ளார். *நாசர் அத்தியாயம் படத்தின் விளம்பரத்திற்கு உதவுமென உபயோகித்திருப்பார்கள் போல!* என்று இது தமிழ் டாட்காமின் விமர்சகர் கூறியுள்ளார். *மேதகு படத்தின் முதல் பாகத்தை விட இரண்டாம் பாகம் வீரியம் குறைவாகவே இருக்கிறது. இருப்பினும் உரிமை மறுக்கப்பட்ட ஈழத் தமிழர்களின் வலியை பதிவு செய்திருப்பதால் இந்த படைப்பை வரவேற்கலாம்.* என்று வீரகேசரியின் விமர்சகர் குறிப்பிட்டுள்ளார்.
# மேதகு 2

## தொடர் பாகங்கள்

முன்னதாக மேதகு முதல்பாகம் திரைப்படம் 25 சூன், 2021 அன்று வெளியாக விமர்சனரீதியாக வரவேற்பை பெற்றநிலையில், அதன் இரண்டாம் பாகம் 19 ஆகத்து 2022 அன்று வெளியானது. மேதகு மூன்றாம் பாகம் வரப்போவதாக மேதகு இரண்டாம் பாகம் திரைப்பட முடிவில் காட்டப்படுகிறது.
# தேவ் திப்பா

**தேவ் திப்பா** (*Deo Tibba*) என்பது இந்தியாவின் இமாச்சலப் பிரதேசத்தின் குலு மாவட்டத்தில் 5,985 மீட்டர் உயரத்தில் அமைந்துள்ள ஒரு மலையாகும். தேவ் என்றால் 'கடவுள்' (தேவன்), திப்பா என்றால் 'மலை' எனவும் பொருள். இது பிர் பாஞ்சல் மலைத்தொடரில் ஜகட்சுக் கிராமத்திற்கு மேல் மணாலியின் தென்மேற்கில் அமைந்துள்ளது. இது முதன்முதலில் தளபதி புரூசின் வழிகாட்டியான பூரர் என்பவரால் கண்டுபிடிக்கப்பட்டது. அவர் அதன் முகடுகளில் ஒன்று அம்தா கண்வாயிலிருந்து ஏறக்கூடியதாக இருப்பதாகத் தெரிவித்தார். இந்த சிகரத்தின் உச்சிக்கு செல்லும் பாதை ஒரு சவாலான நிலப்பரப்பைக் கொண்டுள்ள. மலையேறும் ஒருவர் செங்குத்தான பனிப்பாதைகள், பிளவுகள் கொண்ட பனிப்பாறைகள், சறுக்கும் பாறைகள் ஆகியவற்றைக் கடக்க வேண்டும். ஸ்டோக் காங்ரியுடன் ஒப்பிடும் போது இது மிகவும் உயரம் குறைவாக இருப்பதால், மலையேறும் ஆர்வமுவர்களுக்கு இது சில சமயங்களில் ஒரு தொடக்க சிகரமாக தவறாகப் புரிந்து கொள்ளப்படுறது. உள்ளூர் மற்றும் சர்வதேச அணிகள் இந்த சிகரத்தை இந்திராசன் (6221 மீ) சிகரத்துடன் அடிக்கடி முயற்சி செய்கின்றன. இவை இரண்டும் உயரமான துகாங்கன் கோல் வழியாக இணைக்கப்படுகின்றன  
உள்ளூர் மக்களின் நம்பிக்கைகளின்படி, தேவ் திப்பா என்பது கடவுள்கள் கூடும் இடமாகும். இந்து புராணங்களின்படி, குவி வடிவ சிகரமான இது தெய்வங்கள் அமர்ந்திருக்கும் இடமாக கருதப்படுகிறது.
# இந்திராசன்

**இந்திராசன் மலை** (*Indrasan*) இமாச்சலப் இமாச்சலப் பிரதேசத்தின் குலு மாவட்டத்தில் கடல் மட்டத்திலிருந்து 6221 மீட்டர் உயரத்தில் இந்திரசன் மலை அமைந்துள்ளது. இமயமலையின் பிர் பாஞ்சல் மலைத்தொடரில் ஏறுவதற்கு மிகவும் கடினமான மலையாக இந்திரசான் மலை கருதப்படுகிறது. ஏனெனில் அதை அளவிடுவதில் அதிகளவில் சவால்கள் உள்ளன. அக்டோபர் 13, 1962 அன்று யப்பானின் கியோத்தோவிலுள்ள கியோத்தோ பல்கலைக்கழக ஆல்பைன் சங்கம் ஏற்பாடு செய்த ஒரு பயணத்தின் மூலம் முதன்முதலில் ஏறப்பட்டது.  
இந்திரன் பூமிக்கு வரும்போதெல்லாம் இங்கு வசிப்பதாகவும் நம்பப்படுகிறது. இந்திராசன் (இரண்டு வார்த்தைகளால் ஆனது: இந்திரன் மற்றும் ஆசனம்) அதாவது இந்திரனின் அரச இருக்கை.
# குலு பள்ளத்தாக்கு

**குலு பள்ளத்தாக்கு** (*Kullu Valley*) என்பது இந்தியாவின் இமாச்சல பிரதேசத்தில் உள்ள ஒரு பரந்த திறந்த பள்ளத்தாக்காகும். இது மணாலி மற்றும் லார்கி இடையே பியாஸ் ஆற்றால் உருவாக்கப்பட்டுள்ளது. இந்த பள்ளத்தாக்கு அதன் கோவில்கள், அழகு மற்றும் பைன், தேவதாரு காடுகள், பரந்த ஆப்பிள் தோட்டங்களால் மூடப்பட்டிருக்கும் அதன் கம்பீரமான மலைகளுக்கு பிரபலமானது. பியாஸ் ஆற்றின் போக்கானது, கீழ்ப்பாறை முகடுகளில் பைன் மரங்களுக்கு மேல் உயர்ந்து, தேவதாரு காடுகளால் அலங்கரிக்கப்பட்ட அற்புதமான வரிசையை வழங்குகிறது. குலு பள்ளத்தாக்கு பிர் பாஞ்சல், கீழ் இமயமலை , பெரிய இமயமலைத் தொடர்களுக்கு இடையில் அமைந்துள்ளது. பனிச்சறுக்கு சுற்றுலா என்பது பள்ளத்தாக்கைச் சுற்றியுள்ள இமாலயச் சிகரங்களில் பிரபலமடைந்து வரும் ஒரு விளையாட்டாகும்.  
குலு அல்லது குல்லு, இந்திய மாநிலமான இமாச்சல பிரதேசத்தில் உள்ள குல்லு மாவட்டத்தின் தலைநகரம் பள்ளத்தாக்கில் அமைந்துள்ளது. இந்த பள்ளத்தாக்கு 75 கிலோமீட்டர் நீளமும், 2 முதல் 4 கி.மீ. அகலமும் கொண்டது. மேலும், புகழ்பெற்ற ரோதங் கணவாய்க்கு அருகில் முடிகிறது. நக்கர் கோட்டை, ரோரிச் கலைக்கூடம், இடும்பன் கோயில் ஆகியவையும் பள்ளத்தாக்கின் முக்கிய ஈர்ப்பாகும்.
# விசன்சர் ஏரி

**விசன்சர் ஏரி** (*Vishansar Lake*) என்பது இந்தியாவின் ஜம்மு மற்றும் காஷ்மீரின் காந்தர்பல் மாவட்டத்தில் சோன்மார்க் அருகே 3,710 மீட்டர் (12,170 அடி) உயரத்தில் பனி சூழ அமைந்துள்ள தாவர ஊட்டச்சத்துக்கள் ஒப்பீட்டளவில் குறைவாக உள்ள ஏரியாகும். இதன் அதிகபட்ச நீளம் 1 கி.மீ. மற்றும் அதிகபட்ச அகலம் 0.6 கி.மீ.. ஆகும்.
# விசன்சர் ஏரி

## சொற்பிறப்பியல், புவியியல்

காஷ்மீரி மொழியில் **விசன்சர்** என்றால் விஷ்ணுவின் ஏரி என்று பொருள். இந்த ஏரி காஷ்மீரி பண்டிதர்களுக்கு மிகவும் முக்கியத்துவம் வாய்ந்தது. இது பல வகையான மீன்களுக்கு தாயகமாகவும் உள்ளது. அவற்றில் பழுப்பு டிரௌட் மீன்கள் அதிகளவில் உள்ளது குறிப்பிடத்தக்கது. ஏரியானது குளிர்காலத்தில் உறைந்தும், கோடை காலத்தில், பசுமையான புல்வெளிகளால் சூழப்பட்டும் காணப்படுகிறது. இங்கு உள்ளூர் மேய்ப்பர்கள் தங்கள் செம்மறி ஆடுகளை மேய்ப்பார்கள். காஷ்மீர் பள்ளத்தாக்கில் மலையேற்றப் பயணிகளை ஈர்க்கும் ஏரியானது இது, அதன் இயற்கை அழகு, பனி படர்ந்த மலைகள், சிறிய பனிப்பாறைகள், புல்வெளிகள், அல்பைன் மலர்கள் போன்றவற்றால் நிரம்பியுள்ளது. இது கிருஷண்சர் ஏரி மற்றும் பனியாறுகளால் சூழப்படுகிறது. இந்த ஏரியானது நீலம் ஆற்றின் ஆதாரமாக உள்ளது இது வடக்கு நோக்கி பதோப் வரை பாய்கிறது. பின்னர் மேற்கு நோக்கி குரேஸ் பள்ளத்தாக்கு வழியாக கட்டுப்பாட்டு கோடு வழியாக பாய்கிறது. ஏரிக்கு மேற்கேயுள்ள கட்சர் கண்வாய்க்கு 9 கி.மீ. தொலைவில் கட்சர் ஏரி உள்ளது.
# விசன்சர் ஏரி

## அணுகல்

சிறிநகரிலிருந்து 115 கி.மீ தூரத்தில் வடகிழக்கிலும், சோன்மார்க்கிலிருந்து 35 கி.மீ தூரத்திலும் ஏரியானது அமைந்துள்ளது. சிறீநகர் வானூர்தி நிலையத்திலிருந்து 80 கி.மீ. சாலை வழியாக தேசிய நெடுஞ்சாலை 1 வழியாக சிட்காடி கிராமம் வரை செல்லல்லாம். அதில் இருந்து குதிரைவண்டிகளை அமர்த்தி 35 கி.மீ. நீளமுள்ள அல்பைன் மலையேற்றத்தை கடக்க முடியும். இதற்கு ஒரு முழு நாள் தேவைப்படும். மேலும் ஒருவர் கடல் மட்டத்திலிருந்து 4100 மீட்டர் உயரமுள்ள நிச்னாய் கணவாயைக் கடக்க வேண்டும். சூன் முதல் செப்டம்பர் வரை ஏரியைப் பார்வையிட சிறந்த காலமாகும். இங்கு எந்த தொலைதொடர்பு இணைப்புகளும் வேலை செய்யாது. அதன் பிறகு, அழகான இயற்கைக்காட்சிகளையும் ஏரிகளையும் பார்க்கலாம்.
# மணிமூர்த்தீஸ்வரம் உச்சிஷ்ட கணபதி கோயில்

**மணிமூர்த்தீஸ்வரம் உச்சிஷ்ட கணபதி கோயில்** என்பது இந்தியா தீபகற்பத்தின் தமிழ்நாடு மாநிலத்தில், திருநெல்வேலி மாவட்டம், திருநெல்வேலி நகரில், உச்சிட்ட கணபதி மூலவராக அமைந்துள்ள ஒரு பிள்ளையார் கோயில் ஆகும். ஆசியாவின் மிகப்பெரிய விநாயகர் கோயில் இதுவாகும். 900 ஆண்டுகள் பழைமை வாய்ந்ததாகும் 'உச்சிஷ்ட கணபதி' அல்லது உச்சிட்ட கணபதி என்பது பிள்ளையார் 32 உருவ வேறுபாடுகளும் ஒன்று (எட்டாவது வேறுபாடு). மூலவர் உச்சிஷ்ட கணபதி தனது இடது தொடையில் அவரது மனைவி நீலவாணி (நீலசரசுவதி) உடன் அவரது துதிக்கை நீலவாணியின் வயிற்றுப் பகுதியில் படியுமாறு அமைந்த கோலத்தில் காட்சி தருகிறார். இக்கோயிலின் தீர்த்தம், தாமிரபரணி ஆற்றின் ரிஷி தீர்த்தக் கட்டம் என்று அழைக்கப்படுகின்றது. பைரவ தீர்த்தம் கிணறு இக்கோயிலின் மற்றொரு சிறப்பம்சமாகும். வன்னி மரமும் பனை மரமும் இக்கோயிலின் தலவிருட்சங்கள் ஆகும். இக்கோயில், தமிழ்நாடு அரசு இந்து சமய அறநிலையத் துறைக்கு உட்பட்டது. சுவாமி சங்கரானந்தா தலைமையிலான கமிட்டி மூலம் திருப்பணிகள் நடைபெற்று வருகின்றன. சுமார் 65 இலட்சம் ரூபாய்க்கு புனரமைப்புப் பணித் திட்டங்கள் தீட்டப்பட்டு பணிகள் நடைபெற்று வருகின்றன.
# மணிமூர்த்தீஸ்வரம் உச்சிஷ்ட கணபதி கோயில்

## கோயில் சிறப்புகள்

ஆசியாவின் மிகப்பெரிய ஐந்து நிலைகள் கொண்ட இராஜகோபுரம் அமைந்துள்ள விநாயகர் ஆலயம் இதுவாகும். மேலும், ஒவ்வோர் ஆண்டும் தமிழ்ப் புத்தாண்டு (சித்திரை மாதம் முதல் தேதி) அன்று மூலவர் உச்சிஷ்ட கணபதி மீது சூரியக் கதிர்கள் விழும் அரிய நிகழ்வு இக்கோயிலின் சிறப்பாகும். 2016ஆம் ஆண்டு இக்கோவிலில் கும்பாபிஷேகம் நடைபெற்றது. இராஜகோபுரத்தைத் தாண்டி உள்ளே சென்றதும், கொடிமரம் ஒன்று உள்ளது. மொத்தமுள்ள 3 பிரகாரங்களில், மூலவர் உச்சிஷ்ட கணபதியைச் சுற்றிய பிரகாரத்தில் 16 வகை விநாயகர்கள் பிரதிஷ்டை செய்யப்பட்டுள்ளனர். இக்கோயிலின் நீளம் சுமார் 80 மீட்டர். இதன் அகலம் சுமார் 40 மீட்டர்.
# மணிமூர்த்தீஸ்வரம் உச்சிஷ்ட கணபதி கோயில்

## கோயில் வரலாறு

முன்னொரு காலத்தில், வித்யாகரன் என்ற அசுரன் பிரம்மாவை நினைத்து, கடும் தவம் புரிந்ததால், பிரம்மா அவர் முன் தோன்றினார். அவரிடம் வித்யாகரன் தனக்கு வரம் அருள வேண்டும் என்று கேட்க, பிரம்மாவும் வரம் அருள சம்மதித்தார். தனக்கு மரணமே ஏற்படக்கூடாது என்று வித்யாகரன் வேண்ட, மரணம் எல்லோருக்கும் பொதுவானது; எனவே வேறு வரம் அருள தயாராக இருப்பதாக பிரம்மா தெரிவிக்க, அப்படியானால் தன்னைக் கொல்ல வருபவர், தனியாக, ஆயுதங்கள் இல்லாமல், தன் துணைவியுடன் தன்னை எதிர்த்துப் போரிட்டு வெற்றி பெற வேண்டும்; அப்போது தான் தனக்கு மரணம் ஏற்பட வேண்டும் என்று கூற பிரம்மாவும் அவ்வாறே வரமருளினார். இது நடக்க சாத்தியம் இல்லாததால், தனக்கு மரணம் ஏற்பட வாய்ப்பில்லை என்று கருதிய வித்யாகரன் தேவர்களை அதிகம் வருத்தினான். அவனால் மிக அதிகம் பாதிக்கப்பட்ட தேவர்கள் மும்மூர்த்திகளிடமும் அவனைப் பற்றி முறையிட, அதன் காரணமாக ஏற்படுத்தப்பட்ட மும்மூர்த்திகளின் யாகங்களினால், ஆதிபராசக்தி அவர்களின் முன் தோன்றி, அவர்களின் கோரிக்கையை ஏற்று, யாகத்திலிருந்து உச்சிட்ட கணபதியைத் தோன்றச் செய்தார். இதே வேளையில், பிரம்மாவும் தன் யாகத்திலிருந்து தன் மகளாக நீலசரசுவதி தோன்றுமாறு செய்ய, உச்சிட்ட கணபதிக்கும், நீலசரசுவதிக்கும் திருமணம் செய்து வைத்தனர். இச்சந்தர்ப்பத்தில் மும்மூர்த்திகளும், இந்திரனிடம், வித்யாகரனை உச்சிட்ட கணபதியுடன் இவ்வேளையில் போரிட வைத்தால் வித்யாகரனின் மரணம் நிச்சயம் என்று தெரிவிக்க, அவ்வாறே ஏற்பாடு செய்யப்பட்டது. வித்யாகரனும், உச்சிட்ட கணபதியுடன் போரிடச் சென்றவன், உச்சிட்ட கணபதி, நீலசரசுவதியுடன் தனித்திருந்த நேரத்தில் அவரைச் சந்தித்தவன், ஆயுதங்கள் இல்லாமல், தன் துணைவியுடன் இருக்கும் போது, உச்சிட்ட கணபதியின் தாங்க முடியாத ஒளிப் பிரகாசத்தால், மூர்ச்சையாகி மரணம் எய்தினான் என்பது புராண வரலாறு. அவ்வண்ணமே, உச்சிட்ட கணபதி நீலசரசுவதியுடன் இதே இடத்திலிருந்து எல்லோருக்கும் அருள வேண்டும் என்ற தேவர்களின் வேண்டுகோளுக்கு இணங்க, இங்கு அருள் பாலித்து வருகிறார்.
# மணிமூர்த்தீஸ்வரம் உச்சிஷ்ட கணபதி கோயில்

## கோயிலின் மற்ற தெய்வங்கள்

அருள்மிகு நெல்லையப்பர், அருள்மிகு காந்திமதி அம்மன், அருள்மிகு வள்ளி தெய்வானை சமேத அருள்மிகு சுப்பிரமணியர், அருள்மிகு தட்சிணாமூர்த்தி, அருள்மிகு சண்டிகேஸ்வரர், அருள்மிகு சொர்ண ஆகர்ஷண பைரவர், பதஞ்சலி முனிவர், வியாக்ரபாதர் முனிவர் மற்றும் அருள்மிகு கன்னிமூல விநாயகர் இவர்களுடன் 16 வகை விநாயகர் (ஹேரம்ப கணபதி, சொர்ண கணபதி, சந்தானலட்சுமி கணபதி போன்ற) சன்னதிகள் இக்கோயிலில் உள்ளன.
# மணிமூர்த்தீஸ்வரம் உச்சிஷ்ட கணபதி கோயில்

## அமைவிடம்

இக்கோயில், இந்தியாவின் தமிழ்நாட்டில் திருநெல்வேலி மாவட்டத்தின் திருநெல்வேலி நகரில், மணிமூர்த்தீஸ்வரம் ஊரில் தாமிரபரணி ஆற்றின் கரையிலிருந்து சிறிது தூரத்தில் அமைந்துள்ளது. இக்கோயிலின் புவியியல் ஆள்கூறுகள்: 8.743098°N, 77.719160°E (8°44'35.2"N, 77°43'09.0"E). கடல் மட்டத்திலிருந்து சுமார் 58 மீட்டர் உயரத்தில் அமைந்துள்ளது. திருநெல்வேலி சந்திப்பு பேருந்து நிலையம் இங்கிருந்து 3.5 கி.மீ. தொலைவிலும், திருநெல்வேலி சந்திப்பு தொடருந்து நிலையம் இக்கோயிலிலிருந்து சுமார் 4 கி.மீ. தொலைவிலும் அமைந்துள்ளன. சுமார் 1 ஏக்கர் பரப்பளவில் இக்கோயில் விரிவாக உள்ளது.
# மணிமூர்த்தீஸ்வரம் உச்சிஷ்ட கணபதி கோயில்

## கோயில் நேரங்கள்

இக்கோயில் பக்தர்களின் தரிசனத்திற்காக, காலையில் 8 மணி முதல் 11.30 வரையிலும், மாலையில் 6 மணி முதல் 7.30 மணி வரையிலும் திறந்திருக்கும்.
# மணிமூர்த்தீஸ்வரம் உச்சிஷ்ட கணபதி கோயில்

## திருவிழாக்கள்

விநாயகர் சதுர்த்தி ஒவ்வோர் ஆண்டும் ஆவணி (தமிழ்) மாதம் 10 நாட்கள், தமிழ்ப் புத்தாண்டு சித்திரை மாதம் முதல் தேதி மூலவர் உச்சிஷ்ட கணபதி மீது சூரிய ஒளி விழும் அரிய நிகழ்வு ஆகியவை திருவிழாக்களாகக் கொண்டாடப்படுகின்றன. ஒவ்வொரு மாதமும் சதுர்த்தி திதி அன்று, சங்கடஹர சதுர்த்தி அன்று, மாதந்தோறும் முதல் தேதி அன்று என முக்கிய நாட்களில் சிறப்புப் பூஜைகள் நடைபெறுகின்றன.
# தங்குதன்(IV) புளோரைடு

## கட்டமைப்பு

மோசுபௌர் நிறமாலையியலின் அடிப்படையில் தங்குதன்(IV) புளோரைடு பலபடிசார் கட்ட்டமைப்பைக் கொண்டிருப்பது கண்டறியப்பட்டது.
# தங்குதன்(IV) புளோரைடு

## தயாரிப்பு

ஆர்சனிக்கு முப்புளோரைடுடன் WCl<sub>4</sub>(MeCN)<sub>2</sub> என்ற அணைவுச் சேர்மத்தைச் சேர்த்து சூடாக்கினால் தங்குதன்(IV) புளோரைடு உருவாகிறது. 600 முதல் 800 பாகை செல்சியசு வெப்பநிலையில் தங்குதன் அறுபுளோரைடுடன் தங்குதன் இழையைச் சேர்த்து வினைபுரியச் செய்தும் இதை தயாரிக்கலாம்.
# தங்குதன்(IV) புளோரைடு

## வினைகள்

புளோரின் மற்றும் குளோரின் ஆகியவற்றுடன் சேர்த்து சூடுபடுத்துவதன் மூலமாக W(VI) சேர்மங்களுக்கு மறு-ஆக்சிசனேற்றம் செய்யலாம்:
:WF<sub>4</sub> + X<sub>2</sub> → WF<sub>4</sub>X<sub>2</sub>
தொடர்ச்சியான வெப்பமூட்டல் மூலம் இது தங்குதன் அறு புளோரைடாகவும் தங்குதனாகவும் விகிதாச்சாரமின்றி மாற்றமடைகிறது.
# சரணாலயம் (திரைப்படம்)

**சரணாலயம்** (*Saranalayam*) 1983ஆம் ஆண்டு ஆர். சுந்தர்ராஜன் இயக்கத்தில்வெளிவந்த இந்திய தமிழ்த் திரைப்படமாகும்.இத்திரைப்படத்தில் மோகன்,நளினி,தேங்காய் சீனிவாசன் ,மனோரமா,எஸ். எஸ். சந்திரன் ஆகியோர் நடித்திருந்தனர். எம். எஸ். விஸ்வநாதனால் அமைக்கப்பட்ட பாடல்களும் பின்னணி இசையும் மிகப்பெரிய வெற்றியைப் பெற்றது.இத்திரைப்படம் திரையரங்குகளில் 25 வாரங்களுக்கு மேல் காட்சிப்படுத்தப்பட்டு வெள்ளி விழா கொண்டாடியது.
# சரணாலயம் (திரைப்படம்)

## நடிகர்கள்

- மோகன்
- நளினி
- தேங்காய் சீனிவாசன்
- மனோரமா
- எஸ். எஸ். சந்திரன்
- கருப்பு சுப்பையா
- குள்ளமணி
- ஆர். சுந்தர்ராஜன் - விருந்தினர் தோற்றம்
# சரணாலயம் (திரைப்படம்)

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை வாலியும் கங்கை அமரனும் இயற்றியிருந்தனர்.
| 1 | "கொல்லிமலை காட்டுக்குள்ள" | மலேசியா வாசுதேவன், எஸ். பி. சைலஜா | 04:03 |  |
| --- | --- | --- | --- | --- |
| 2 | "நெடுநாள் ஆசை ஒன்று" | எஸ். பி. பாலசுப்பிரமணியம், பி. சுசீலா | 04:09 |  |
| 3 | "எழுதுகிறாள் ஒரு புதுக்கவிதை" | மலேசியா வாசுதேவன் | 04:26 |  |
| 4 | "நம்ம சங்கிலியில் மாட்டுனாரு" | எல். ஆர். ஈஸ்வரி | 03:38 |  |
| 5 | ''இன்று காற்றுக்கும் மலருக்கும்" | மலேசியா வாசுதேவன், வாணி ஜெயராம் | 04:11 |  |
| 6 | "நீ ஒத்துகிட்டா பத்துதரம்" | எஸ். பி. பாலசுப்பிரமணியம் | 03:05 | } |
# கேப்டன் வியோம்

***கேப்டன் வியோம்*** என்பது 1998ஆம் ஆண்டு டிடி நேசனல் தொலைக்காட்சியில் ஒளிபரப்பப்பட்ட ஒரு தொலைக்காட்சித் தொடராகும். இந்தத் தொடரை கேத்தன் மேத்தா இயக்கினார். மிலிந்த் சோமன் இத்தொடரில் நடித்திருந்தார்.
# கேப்டன் வியோம்

## தயாரிப்பு

இத்தொடரில் சிறப்புக் காட்சி அமைப்புகள் பயன்படுத்தப்பட்டதன் காரணமாக இதன் தயாரிப்புச் செலவானது சராசரி அளவை விட மும்மடங்காக இருந்தது. இதன் தயாரிப்பில் இந்திய தேசியத் திரைப்பட வளர்ச்சிக் கழகமும் பங்கெடுத்தது.
# கேப்டன் வியோம்

## வெளியீடும் வரவேற்பும்

1998ஆம் ஆண்டின் பிற்பகுதியில் ஒவ்வொரு ஞாயிற்றுக்கிழமையும் காலை 10:00 மணிக்கு இத்தொடர் ஒளிபரப்பப்பட்டது. நல்ல வரவேற்பைப் பெற்றது.
# அலிப் லைலா

***அலிப் லைலா*** என்பது *அரேபிய இரவுகள்* என்று அறியப்படும் *ஆயிரத்தொரு இரவுகள்* கதைகளை அடிப்படையாகக் கொண்ட ஓர் இந்தியத் தொலைக்காட்சித் தொடராகும். இத்தொடரை சாகர் ஆட்ஸ் நிறுவனம் தயாரித்தது. இது இரண்டு பருவங்களாகத் தயாரிக்கப்பட்டது. டிடி நேசனல் தொலைக்காட்சியில் 1993ஆம் ஆண்டு முதல் 1997ஆம் ஆண்டு வரை 143 அத்தியாயங்களாக இத்தொடர் ஒளிபரப்பப்பட்டது.  
அரசன் சரியாருக்கு அரசி சரசத் கதைகளைக் கூறுவதிலிருந்து இத்தொடரின் கதை தொடங்குகிறது. *ஆயிரத்தொரு இரவுகள்* கதைகளில் இருந்து நன்றாக அறியப்பட்ட மற்றும் குறைந்த அளவே அறியப்பட்ட கதைகளை இத்தொடர் கொண்டிருந்தது. ஆயிரத்தொரு இரவுகள் என்பது அரபு மொழியில் *அலிப் லய்லா வா-லய்லா* என்று உச்சரிக்கப்படுகிறது. இதன் சுருக்கமே இத்தொடரின் பெயராக *அலிப் லைலா* என்று வைக்கப்பட்டது.
# சக்திமான்

## தயாரிப்பு

இத்தொடரின் முதல் அத்தியாயத்திலிருந்து விளம்பர நிறுவனமாக பார்லே-ஜி இருந்தது.  
இத்தொடரில் வரும் சண்டைக் காட்சிகளைப் பிள்ளைகள் தாங்களும் செய்ய முயற்சித்தால் வந்த புகார்கள் காரணமாகவே இத்தொடரானது நிறுத்தப்பட்டதாக பொதுவாக நம்பப்பட்டது. எனினும், 2019ஆம் ஆண்டு தனது யூடியூப் பகுதியில் கண்ணா அதிகப்படியான ஒளிபரப்புச் செலவுகள் தனக்கு இழப்பை ஏற்படுத்தியதன் காரணமாகவே இத்தொடரை நிறுத்தியதாகக் குறிப்பிட்டுள்ளார்.
# சக்திமான்

## வரவேற்பு

தூர்தர்ஷன் தொலைக்காட்சியில் இந்தியக் குழந்தைகளுக்காக ஒளிபரப்பப்பட்ட மிகப் பிரபலமான மற்றும் நீண்டகாலம் ஒளிபரப்பப்பட்ட தொலைக்காட்சி நிகழ்ச்சிகளில் *சக்திமானும்* ஒன்றாகும். வெளியுறவுத் துறை அமைச்சர் அடல் பிகாரி வாச்பாயிடமிருந்து தனக்குப் பாராட்டுக் கடிதங்கள் கூட கிடைத்ததாக முக்கேஷ் கண்ணா ஒரு பேட்டியில் குறிப்பிட்டுள்ளார். குழந்தைகள் மீது நல்ல முறையான தாக்கத்தை ஏற்படுத்தியதற்காக அமெரிக்காவின் *த வால் ஸ்ட்ரீட் ஜர்னல்* பத்திரிகையின் முதல் பக்கத்தில் இவரது படம் வெளிவந்தது.  
தூர்தர்ஷனில் சக்திமான் வெளியிடப்பட்டபோது சக்திமான் தங்களைக் காப்பாற்றுவார் என்ற நம்பிக்கையில் குழந்தைகள் தங்கள் மீது தீ வைத்துக் கொண்டது அல்லது கட்டடங்களில் இருந்து கீழே குதிப்பது போன்ற செயல்களில் ஈடுபட்டது சர்ச்சைக்கு வித்திட்டது. குழந்தைகள் மத்தியில் பொறுப்பான நடத்தையை ஊக்குவிப்பதற்காக இத்தொடரின் அத்தியாயங்களில் குறிப்பிடத்தக்க அளவு நேரத்தை, முக்கேஷ் கண்ணா தொலைக்காட்சியில் காட்டப்படும் சண்டைக் காட்சிகள் உண்மையல்ல, அவற்றை குழந்தைகள் செய்யக்கூடாது என்பதற்காக எடுத்துக்கொண்டார். மேலும் இந்தச் சர்ச்சைகளில் பெரும்பாலானவை போலியானவை என்றும், இத்தொடரின் பிரபலத்தைக் குறைப்பதற்காகப் பரப்பப்பட்ட வதந்திகள் என்றும் முக்கேஷ் கண்ணா குறிப்பிட்டுள்ளார்.
# இரவி ஆசாத்

**இரவி ஆசாத்** (*Ravi azad*) இந்தியாவைச் சேர்ந்த ஒரு சமூக ஆர்வலர் ஆவார். அரியானா , தில்லி மற்றும் இராசத்தான் மாநிலங்களில் அநீதியை எதிர்கொள்ளும் விவசாயிகள், மாணவர்கள், தொழிலாளிகளால் எழுப்பப்பட்ட பிரச்சினைகளுக்கு ஆதரவாக குரல் கொடுத்து வருகிறார். அரியானா பிரதேசத்தில் பாரதிய கிசான் ஒன்றியத்தின் இளைஞர் தலைவராகவும் உள்ளார். அரியானா மாநிலத்தில் 2020-2021 இந்திய விவசாயிகள் போராட்டம் என்ற ஓர் இயக்கத்தை இவர் நடத்தினார்.
# இரவி ஆசாத்

### வாழ்க்கைக் குறிப்பு

இரவி ஆசாத் 1991 ஆம் ஆண்டு ஆகத்து மாதம் 9 ஆம் தேதி அரியானா பிரதேசத்தின் பிவானி மாவட்டத்தில் உள்ள பகல் கிராமத்தில் பிறந்தார். இவருடைய தந்தையின் பெயர் செய் சிங் சக்வான் ஏன்பதாகும். ஆசாத் லோகாருவில் உள்ள ஜிடிசி மெமோரியல் கல்லூரியில் பட்டம் பெற்றார்.
# இரவி ஆசாத்

### செயல்பாடு

இரவி 2015 ஆம் ஆண்டு பாரதிய கிசான் சங்கத்தில் சேர்ந்தார். 2018- ஆம் ஆண்டு அரியானா இளைஞர் மாநிலத் தலைவராக ஆனார். அரியானா மாநிலத்தில் 2020-2021 இந்திய விவசாயிகள் போராட்டம் என்ற ஓர் இயக்கத்தை நடத்தினார். அரியானா காவல்துறை 24 வழக்குகளை இவர் மீது பதிவு செய்துள்ளது இராசத்தான் காவல்துறை ஆசாத் போராட்டம் நடத்தியதற்காக 1 வழக்கை பதிவு செய்துள்ளது. ஜீ ஊடக ஆணையத்தின் தலைவரும், முன்னாள் நாடாளுமன்ற உறுப்பினருமான சுபாசு சந்திராவை மிரட்டியதாகக் கூறி அரியானா காவல்துறையினர் இவரை கைது செய்தனர்.
# பெலோப்பிடாசு

**பெலோப்பிடாசு** (*Pelopidas*, இறப்பு கிமு 364) என்பவர் ஒரு முக்கியமான தீபன் அரசியல்வாதி மற்றும் தளபதி ஆவார். நான்காம் நூற்றாண்டின் நடுப்பகுதியில் தீபன் மேலாதிக்கத்தை நிறுவுவதில் கருவியாக இருந்தவர் இவர் ஆவார்.
# பெலோப்பிடாசு

## வாழ்க்கை குறிப்பு

### விளையாட்டு வீரர் மற்றும் போர்வீரன்

பெலோப்பிடாசு ஒரு புகழ்பெற்ற குடும்பத்தில் பிறந்தவர். பெரும் செல்வத்தைக் கொண்டிருந்தாக இருந்தார். இவர் தன் நண்பர்களுக்காகவும் பொதுச் சேவைக்காகவும் செலவழித்தார். அதே நேரத்தில் இவர் ஒரு விளையாட்டு வீரரைப்போன்ற கடினமான வாழ்க்கையை வாழ்வதில் மனநிறைவு அடைந்தார். கிமு 384 இல், இவர் மான்டினியா முற்றுகையின் போது எசுபார்த்தன்களுக்கு ஆதரவாக அனுப்பப்பட்ட தீபன் குழுவில் பணியாற்றினார். அங்கு இவர் ஆர்க்காடியன்களால் காயப்படுத்தப்பட்டார். ஆபத்தான முறையில் காயமடைந்த இவர் எபமினோண்டாசு மற்றும் அஜெசிபோலிஸ் ஆகியோரால் காப்பாற்றப்பட்டார்.  
இந்த நிகழ்வு அவர்களின் நட்பை உறுதிபடுத்தியது என்றும், அடுத்த 20 ஆண்டுகளுக்கு அரசியலில் எபமினோடாசின் பங்காளியாக பெலோபிடாசு இருந்தார் என்று புளூட்டாக் கூறுகிறார்.  
புளூட்டாக்கின் லைஃப் ஆஃப் பெலோபிட்டாசில் உள்ளபடி, இவர் தீப்சில் உதவி தேவைப்படும் தகுதியான ஏழைகளிடம் தொடர்ந்து அக்கறை காட்டியதனால் இவரது பரம்பரை சொத்துக்கள் தேய்ந்தன. இவர் எளிய ஆடை, அடர்வற்ற உணவு, இராணுவ வாழ்க்கையின் நிலையான சிரமங்ளை போன்றவற்றை அனுபவித்தார். ஒரு சாதாரண தீபன் அவனுக்காக செலவழித்துக் கொள்வதைவிட, தனக்காக இவர் அதிகம் செலவழிக்க வெட்கப்படுவதாக மக்கள் கூறிக்கொண்டனர். இவரது நண்பர்கள் இவருக்கு மனைவியும் பிள்ளைகளும் இருப்பதால், இவருடைய நிதி ஆதாரத்தைக் கவனிக்க வேண்டும் என்றும், பணம் அவசியமானது என்றும் அறிவுருத்தியபோது, பெலோபிட்டாசு, நிக்கோடெமஸ் என்ற பார்வையற்ற, ஊனமுற்ற ஏழையைச் சுட்டிக்காட்டி, "ஆம், நிக்கோடெமசுக்கு அவசியம்" என்றார். எசுபார்த்தன் படைகள் துரத்தியடிக்கப்பட்டன.
# பெலோப்பிடாசு

## வாழ்க்கை குறிப்பு

### பூயோடார்ச்

இவர் அடுத்துவந்த 12 ஆண்டுகளுக்கு, தீப்சின் *போயோடார்ச்* அல்லது போர்த்தலைவராக தேர்ந்தெடுக்கப்பட்டார். மேலும் கிமு 375 இல், இவர் டெகிரா போரில் (ஆர்கோமெனசுக்கு அருகில்) மிகப் பெரிய எசுபார்த்தன் படையை விரட்டினார். இந்த வெற்றியை இவர் முக்கியமாக 300 அனுபவமிக்க வீரர்களைக் கொண்ட ஒரு உயரடுக்கு படையான சேக்ரட் பேண்டின் வீரத்தைக் கொண்டு செய்துமுடித்தார். லியூக்ட்ரா சமரில் (கிமு 371), தளபதி எபமினோண்டாசின் புதிய தந்திரோபாயங்களுடன் இவர் வெற்றிக்கு பெரிதும் பங்களித்தார். எபமினோண்டணாசு, ஒரு புத்திசாலித்தனமான மற்றும் உள்ளுணர்வு கொண்ட தளபதியாக போர்தந்திரங்களைக் கையாண்டார். லியூக்ட்ராவில் நடந்த போருக்குப் பிறகு, அப்போது கிரேக்கத்தின் முன்னணி நகரமாக இருந்த எசுபார்த்தாவின் இடத்திற்க்கு தீப்சை கொண்டுவந்தார்.  
கிமு 370 இல், இவர் தனது நெருங்கிய நண்பரான *எபமினோண்டாசுடன்* தளபதிகளாக *பெலோபொன்னீசுக்குச்* சென்றார், அங்கு எசுபார்த்தாவின் ஆதிக்கத்துக்கு உட்பட்ட நகரமாக இருந்த மெஸ்சீனை கைப்பற்றி அதை பழையபடி சுதந்திர அரசாக மாற்றி அமைத்தனர். அதன் மூலம், அவர்கள் அங்கு எசுபார்த்தாவின் மேலாதிக்க சக்தியை நிரந்தரமாக அழித்தனர்.
# பெலோப்பிடாசு

## வாழ்க்கை குறிப்பு

### பாரசீக தூதுவராக

பெலோப்பிடாசும், எப்பாமினோடாசும் இணைந்து வடக்கிலும், தெற்கிலுமாக பல அரசுகளை தீப்சின் செல்வாக்குக்குள் கொண்டுவந்தனர். இதனால் தீப்சின் புகழ் வளர்ந்தது. கிரேக்க உலகில் எசுபார்த்தாவே உயர்ந்த அந்தஸ்து உடையது என்று பாரசீகம் அதுவரை கருதிவந்தது. அதற்கு பதில் இனா தானே மேலான அரசாக கருதப்படவேண்டும் என்று தீப்சு கருதியது. இதற்காக கிமு 367 இல், பாரசீக மன்னர் இரண்டாம் அர்தசெராக்ச்சிடம் சென்ற தூதுக் குழுவுக்கு தலைமை தாங்கி பெலோப்பிடாசு சென்றார். பாரசீகமும் தீப்சின் விருப்பத்தை நிறைவேற்ற அறிவிக்கையையை வெளியிட்டது.
# பெலோப்பிடாசு

## வாழ்க்கை குறிப்பு

### தெசலியன் போர்த்தொடர் மற்றும் இறப்பு

360 களில் பெலோப்பிடாசு நடு மற்றும் வடக்கு கிரேக்கத்தில் தீப்சின் அதிகாரத்தால் இராணுவ/இராஜதந்திர நடவடிக்கைகளை வழிநடத்தினார்.  
அடுத்த ஆண்டு, பெலோப்பிடாசு மீண்டும் மாசிடோனியாவில் சில விசயங்களில் தலையிட அழைக்கப்பட்டார். அங்கு தாலமியுடன் ஒப்பந்தம் செய்ய வேண்டிய கட்டாயத்துக்கு ஆளாயினார். அதை முடித்துக் கொண்டு தெசலி வழியாக திரும்பி வரும்போது பேரி மன்னரான அலெக்சாந்தரால் சிறைபடுத்தப்பட்டார். இதனால் பெலோப்பிடாசை விடுவிக்க தீப்சின் படைகள் வந்தன. பேரி மன்னருக்கு ஆதரவாக ஏதெனிய படைகள் இருந்தன. இருந்தாலும் தீப்சின் படைகள் போரிட்டு பெலோப்பிடாசை மீட்டு வந்தன.  
கிமு 364 இல், பெரி மன்னர் அலெக்சாந்தர் ஏதென்சின் ஆதரவுடன் தெசலியில் உள்ள அரசுகளை மீண்டும் தன் ஆதிக்கத்தில் கொண்டுவர முன்றார். இதையறிந்த பெலோப்பிடாசு கிமு 364 சூலை மாதம் 13 ஆம் நாள் ஒரு கதிரவ மறைப்பு நாளன்று ஒரு படையுடன் தெசலி மீது சமருக்கு புறப்பட்டார். பேரிக்கு அருகில் கடும் போர் நடந்தது. தீப்சுக்கு வெற்றி கிட்டும் சமயமாக இருந்தது. அலெக்சாந்தரைத் தன் கையால் கொல்ல விரும்பிய பெலோப்பிடாசு, மிகுந்த ஆத்திரத்துடன் அலெக்சாந்தரிடம் பாய்ந்தார். ஆனால் அலெக்சாந்தரின் மெய்க் காவலர்களால் வெட்டப்பட்டு அதனால் இறந்தார். பொறுப்பற்ற தன்மை மற்றும் கோபத்தினால் தனது வாழ்க்கையை இழந்த ஒரு தலைவருக்கு இவரை ஒரு முக்கிய எடுத்துக்காட்டாக புளூடார்க் கருதுகிறார்.
# வர்த்தமான் (தொலைக்காட்சித் தொடர்)

***வர்த்தமான்*** என்பது 1994-95ஆம் ஆண்டின்போது டிடி நேசனல் தொலைக்காட்சியில் ஒளிபரப்பப்பட்ட ஒரு அசைவுத் தொலைக்காட்சித் தொடராகும். இத்தொடரை பீம்சைன் தயாரித்தார். கிரீத் குரானா இயக்கினார். முப்பரிமாண அசைவுத் தொழில்நுட்பத்தைப் பயன்படுத்தித் தயாரிக்கப்பட்ட முதல் இந்தியத் தொடர்களில் இதுவும் ஒன்றாகும்.  
இத்தொடர் குழந்தைகளுக்கு அறநெறிப் பாடங்களைப் பயிற்றுவிக்க முயன்றது. ஒருவர் தமது பலவீனங்களை எவ்வாறு கட்டுப்படுத்த வேண்டும் என்பதைப் பற்றிக் கூறியது. இத்தொடரில் முதன்மைக் கதாபாத்திரமான புருஷ் (பொருள்: 'மனிதன்') தீய சங்கடம் (பொருள்: 'பிரச்சனை') மற்றும் தனது சொந்த எதிர்மறையான உணர்ச்சிகள் ஆகியவற்றுக்கு எதிராகப் போரிடுகிறது. இறுதியாகத் தனது நிகழ்காலத்தை (வர்த்தமான்) வெல்கிறது. இத்தொடரின் பெரும்பாலான கதாபாத்திரங்கள் முப்பரிமாணத்தைப் பயன்படுத்தி அசைவுத் தொழில்நுட்பத்தில் உருவாக்கப்பட்டன. இத்தொடரில் மொத்தம் 26 அத்தியாயங்கள். ஒவ்வொரு அத்தியாயமும் 13 நிமிடங்கள் ஓடக்கூடியதாக இருந்தது. கிளைம்ப் மீடியா என்ற நிறுவனம் இத்தொடருக்கான தயாரிப்பு வேலைகளைச் செய்தது.
# இலமினுசா தீவு

**இலமினுசா தீவு** (*Laminusa Island*) பிலிப்பைன்சு நாட்டின் சுலு மாகாணத்தில் உள்ள சியாசி நகராட்சியில் அமைந்துள்ள ஒரு தீவு ஆகும். சுலு தீவுக்கூட்டத்தில் இட்டம்பெற்றுள்ள தீவுகளில் இதுவும் ஒன்றாகும். மின்டானோ மற்றும் போர்னியோ தீவுகளுக்கு இடையே உள்ள தீவுகளின் சங்கிலியாக இலமினுசா தீவு பார்க்கப்படுகிறது.
# இலமினுசா தீவு

## கண்ணோட்டம்

நிர்வாக ரீதியாக இலமினுசா தீவு சியாசி நகராட்சியின் ஒரு பகுதியாகும் இத்தீவு பின்வரும் பேரங்கே எனப்படும் நிர்வாகப் பிரிவுகளாகப் பிரிக்கப்பட்டுள்ளது :  
- காங்-காங் இலமினுசா
- உலுக் இலமினுசா
- பூகன் இலமினுசா
- தம்பகன் இலமினுசா
- தெங்கா இலமினுசா
- தோங் இலமினுசா
# இலமினுசா தீவு

## நிலவியல்

இலமினுசா தீவு சுலு தீவுக்கூட்டத்தின் ஒரு பகுதியாகும். சியாசி தீவிலிருந்து கிழக்கே சுமார் 1 கிலோமீட்டர் தொலைவில் அமைந்துள்ள இத்தீவின் மொத்த நிலப்பரப்பு 0.78 சதுரகிலோமீட்டர் என மதிப்பிடப்பட்டுள்ளது
# இலமினுசா தீவு

## மக்கள்தொகையியல்

இலமினுசாவின் மொத்த மக்கள் தொகை 12,830 ஆகும். ஒப்பீட்டளவில் இத்தீவு பிலிப்பைன்சில் காணப்படும் அடர்த்தியான மக்கள் தொகை கொண்ட தீவுகளில் ஒன்றாக கருதப்படுகிறது.  
இலமினுசா தீவில் அடங்கியுள்ள நிர்வாகப் பிரிவுகளின் மக்கள்தொகை கீழே கொடுக்கப்பட்டுள்ளது.
| இலமினுசா | 1,686 |  |
| --- | --- | --- |
| உலுக் இலமினுசா | 1,442 |  |
| பூகன் இலமினுசா | 2,328 |  |
| தம்பகன் இலமினுசா | 2,862 |  |
| தெங்கா இலமினுசா | 1,590 |  |
| தோங் இலமினுசா | 2,922 |  |
| **மொத்தம்** | 12,830 | } |
# பங்கர் நாய்

**பங்கர் நாய்** என்பது கால்நடைகளைப் பாதுகாக்கப் பயன்படுத்தப்படும் ஒருவகை நாய் ஆகும். இந்நாய் புரியத் இன மக்களால் வளர்க்கப்பட்டது. இவை வெற்றிகரமாக இருந்த காரணத்தினால் புரியாத்தியா, மங்கோலியா மற்றும் அவற்றைச் சுற்றியுள்ள பகுதிகளில் பரவியது. இருந்தும், 20ஆம் நூற்றாண்டின் நடுவில் இவ்வினம் கிட்டத்தட்ட அழிக்கப்படும் நிலைக்குச் சென்றது. இவை அவற்றின் புத்திக் கூர்மைக்காகவும், கடுமையான சூழ்நிலைகளிலும் வாழும் தன்மைக்காகவும் பெரிதும் மதிக்கப்படுகின்றன. தங்களை வளர்க்கும் குடும்பங்களுக்கு மிக விசுவாசமாகவும், அன்புடனும் இருக்கக் கூடியவை. ஆனால், ஊடுருவல் செய்யும் மனிதர்கள், ஓநாய்கள், கழுகுகள் மற்றும் பனிச் சிறுத்தைகளுக்கு அச்சமூட்டும்வையாக இவை உள்ளன.. எரிச் வான் சால்சுமன் என்பவரின் விளக்கப்படி, இந்த நாயானது ஒரு பெரிய அழகான நாய் ஆகும். இது அளவில் செருமன் செப்பர்டு நாயை ஒத்துள்ளது. இதன் உருவம் அடர் கருப்பு நிறத்தில் இருக்கும். இது மிகவும் ஆக்ரோஷமானதாகும். புரியாத்-மங்கோலியக் காவல் நாய்கள் வெளியாள்களை இரக்கமின்றித் தாக்கக் கூடியவையாகும். வில்லெம் பில்ச்னர் என்பவர் ஒரு காட்டு, பெரிய நாய் இராட்சத உருவத்தைப் பற்றிக் கூறுகிறார். இது கரடியின் அளவை ஒத்துள்ளது. மென்மையான உணர்திறன் உடைய இந்த நாய்களுடன் குழந்தைகள் விளையாட முடியும். ஆனால் இதே நாய்கள் ஓநாய்கள் மற்றும் கரடிகளைக் கண்டு அஞ்சுவதில்லை. உட்கட்டமைப்புகளின் வளர்ச்சி மற்றும் பயணங்கள் ஆகியவை பங்கர் நாய்களின் பூர்வீகப் பகுதிகளுக்குப் பயணம் மேற்கொள்வதை எளிதாக்கின. இதன் காரணமாக மங்கோலியப் பூர்வீகமில்லாத நாய்கள் பங்கர் நாய்களுடன் கலக்க ஆரம்பித்தன.
# பங்கர் நாய்

## உருவ அமைப்பு

பங்கர் நாய்கள் பெரிய மற்றும் அச்சமூட்டுகிற நாய்கள் ஆகும். இவை குட்டையான அல்லது நீண்ட உரோமங்களைச் சிவப்பு, கருப்பு, மற்றும் கருப்பு மற்றும் பழுப்பு நிறத்தில் கொண்டிருக்கும். கருப்பு நிறமும் கண்களுக்கு மேல் வெளிரிய புள்ளிகளைக் கொண்ட நாய்களும் பொதுவாக விரும்பப்படுகின்றன. இந்நாய்கள் மங்கோலிய நான்கு கண் நாய்கள் என்றும் அறியப்படுகின்றன. இந்தத் தனித்துவமான அடையாளங்கள் மங்கலான ஒளியுடைய சூழ்நிலைகளில் ஓநாய்களிலிருந்து நாய்களை வேறுபடுத்தி அறியப் பயன்படுகின்றன. மங்கோலியத் தொன்மவியலின்படி, இந்த நாய்களால் ஆன்மா உலகத்தைக் காண முடியும் என நம்பப்படுகிறது. இவை அளவில் பெரியதாக இருந்த போதும், உடல் திறம், வேகம், மகிழ்ச்சி, ஆற்றல், மன உரம் மற்றும் சோர்ந்துவிடாத நாய்களாக உள்ளன. புரியாத்திய மொழியில் இவை "கோதோசோ" என்று அழைக்கப்படுகின்றன. இதன் பொருள் "முற்ற ஓநாய்" ஆகும். மொங்கோலிய மொழியில் இவை பங்கர் என்று அழைக்கப்படுகின்றன. இதன் பொருள் "உருண்டு திரண்ட, கொழுத்த, மென்மயிர்க் கற்றை போத்தியுள்ள" என்பதாகும். இவற்றின் பெயர் இவ்வாறாக உள்ள போதிலும், பங்கர் நாய்கள் கொழுத்த இனம் கிடையாது. 50 முதல் 60 கிலோ கிராம் எடையுடன் சற்றே பெரிய நாய்களாக உள்ளன. இவற்றின் உயரம் 75 சென்டி மீட்டர் வரை இருக்கும். இவற்றின் அளவுடன் ஒப்பிடுகையில் இவற்றிற்குக் குறைந்த அளவே கலோரி உணவுகள் தேவைப்படுகின்றன. இவை பெரிய திபெத்திய மசுதீபு நாய்களைப் போலவே உருவத் தோற்றத்தில் இருந்தாலும், இந்த இரு இனங்களும் தொலைதூர உறவினர்கள் மட்டுமே ஆகும்.
# பங்கர் நாய்

## ஆரோக்கியம்

மற்ற நாய்களுடன் ஒப்பிடுகையில், பங்கர் இன நாய்கள் நீண்ட காலம் வாழ்கின்றன. சராசரியாக இவை 15 முதல் 18 ஆண்டுகள் உயிர்வாழ்கின்றன. இவை ஆண்டிற்கு ஒரு முறை குட்டியிடுகின்றன.
# மலேசிய உள்ளாட்சி மன்றங்களின் பட்டியல்

**மலேசிய உள்ளாட்சி மன்றங்கள்** (மலாய்: *Kerajaan Tempatan di Malaysia* அல்லது *Pihak Berkuasa Tempatan*; ஆங்கிலம்: *Local Government in Malaysia*) என்பது **மலேசியாவின் உள்ளாட்சி சட்டம் 1971** *(Local Government Act 1971 of Malaysia)* எனும் சட்டத்தின் கீழ் உருவாக்கப்பட்ட ஓர் அரசாங்க அமைப்பு முறைமை ஆகும்.  
பாசீர் கூடாங் நகராட்சி, 2020 நவம்பர் 22-ஆம் தேதி பாசீர் கூடாங் மாநகராட்சி எனும் தகுதியைப் பெற்றது. அதற்குப் பின்னர் குவாந்தான் நகராட்சி, 2021 பிப்ரவரி 21-ஆம் தேதி, குவாந்தான் மாநகராட்சி எனும் தகுதியைப் பெற்றது. இவையே அண்மையில், மாநகரங்கள் எனும் தகுதியைப் பெற்ற மலேசிய நகரங்களாகும்.
# மலேசிய உள்ளாட்சி மன்றங்களின் பட்டியல்

### மலேசிய உள்ளாட்சி மன்றங்கள் விளக்கம்

| மாநிலம் | மாநகராட்சி | ஆங்கிலத்தில் | சுருக்கம் | மக்கள் தொகை
(2020) |
| --- | --- | --- | --- | --- |
| கூட்டரசு | கோலாலம்பூர் மாநகராட்சி | Kuala Lumpur City Hall | DBKL | 1,982,112 |
| கெடா | அலோர் ஸ்டார் மாநகராட்சி | Alor Setar City Council | MBAS | 423,868 |
| பினாங்கு | பினாங்கு தீவு மாநகராட்சி | Penang Island City Council | MBPP | 794,313 |
| செபராங் பிறை மாநகராட்சி | Seberang Perai City Council | MBSP | 946,092 |  |
| பேராக் | ஈப்போ மாநகராட்சி | Ipoh City Council | MBI | 759,952 |
| பகாங் | குவாந்தான் மாநகராட்சி | Kuantan City Council | MBK | 548,014 |
| சிலாங்கூர் | சா ஆலாம் மாநகராட்சி | Shah Alam City Council | MBSA | 812,327 |
| பெட்டாலிங் ஜெயா மாநகராட்சி | Petaling Jaya City Council | MBPJ | 771,687 |  |
| சுபாங் ஜெயா மாநகராட்சி | Subang Jaya City Council | MBSJ | 902,086 |  |
| நெகிரி செம்பிலான் | சிரம்பான் மாநகராட்சி | Seremban City Council | MBS | 681,541 |
| மலாக்கா | மலாக்கா மாநகராட்சி | Malacca City Council | MBMB | 453,904 |
| ஜொகூர் | ஜொகூர் பாரு மாநகராட்சி | Johor Bahru City Council | MBJB | 858,118 |
| இசுகந்தர் புத்திரி மாநகராட்சி | Iskandar Puteri City Council | MBIP | 575,977 |  |
| பாசீர் கூடாங் மாநகராட்சி | Pasir Gudang City Council | MBPG | 312,437 |  |
| திராங்கானு | கோலா திராங்கானு மாநகராட்சி | Kuala Terengganu City Council | MBKT | 375,424 |
| சபா | கோத்தா கினபாலு மாநகராட்சி | Kota Kinabalu City Hall | DBKK | 500,425 |
| சரவாக் | கூச்சிங் வடக்கு மாநகராட்சி | Kuching North City Hall | DBKU | 174,522 |
| கூச்சிங் தெற்கு மாநகராட்சி | Kuching South City Council | MBKS | 174,625 |  |
| மிரி மாநகராட்சி | Miri City Council | MBM | 248,877 | } |
# தொண்டைமண்டல ஆதீனம்

**தொண்டைமண்டல ஆதீனம்** அல்லது **காஞ்சி ஞானப்பிரகாசர் மடம்** என்பது காஞ்சிபுரத்தை தலைமையிடமாக கொண்டு செயல்படும் ஒரு சைவ மடமாகும்.சைவ சமயத்தின் தொன்மையையும், தமிழ் மரபுகளையும் பாத்துகாத்துவரும்ஞான பீடங்களில் மிக நீண்டநெடிய வரலாற்றைக் கொண்டது தொண்டைமண்டல ஆதீனமாகும்.14 ஆம் நூற்றாண்டில் கச்சி ஞானபிரகாசர் என்பவரால் இம்மடம் நிறுவப்பட்டது. இவ்வாதீன குருமார்கள் அனைவருக்குமே ஞானப்பிரகாசர் என்பது பொதுப்பெயராக வழங்கப்படுகிறது. காஞ்சிபுரத்தின் மையப் பகுதியான ஏகாம்பரநாதர் சன்னதி தெருவில் அமைந்துள்ள இந்த மடம், பல நூற்றாண்டுகளாக சமய, சமூக மற்றும் கல்விப் பணிகளைத் தொடர்ந்து மேற்கொண்டு தொண்டை மண்டல பகுதியின் ஆன்மீக அடையாளமாகத் திகழ்கிறது.  
ஆதீனத்தை 233வது குருமகா சன்னிதானம் ஸ்ரீலஸ்ரீ திருச்சிற்றம்பல தேசிகர் ஞானப்பிரகாச பரமாசார்ய சுவாமிகள் நிர்வகித்து வருகிறார்.
# பிரதீப் பண்டாரி

**பிரதீப் பண்டாரி** (*Pradeep Bhandari*) இந்தியாவைச் சேர்ந்த ஒரு பத்திரிகையாளர் மற்றும் ஊடக ஆளுமையாவார். 1985 ஆம் ஆண்டு சூன் மாதம் 30 ஆம் தேதியன்று இவர் பிற்ரந்தார். தற்போது இந்தி செய்தி அலைவரிசையான இந்தியா நியூசில் ஆலோசனை ஆசிரியராக பணிபுரிகிறார். இந்த அலைவரிசையில் ஒளிபரப்பாகும் முதன்மையான நிகழ்ச்சியான ச*ந்தா கா முகதாமா* என்ற நிகழ்ச்சியைத் தொகுத்து வழங்குகிறார்.
# பிரதீப் பண்டாரி

## வாழ்க்கைக் குறிப்பு

1985 ஆம் ஆண்டு சூன் மாதம் 30 ஆம் தேதியன்று இந்தியாவின் மத்தியப் பிரதேசத்தில் உள்ள இந்தூரில் ஒரு நடுத்தர குடும்பத்தில் பிரதீப் பிறந்து வளர்ந்தார். தனது ஆரம்ப பள்ளிப் படிப்பை இந்தூரில் உள்ள இலாரல்சு பன்னாட்டுப் பள்ளியில் படித்து முடித்தார். அதன்பிறகு, மணிப்பால் தொழில்நுட்பக் கழகத்தில் சேர்ந்தார், அங்கிருந்து மின்னணுவியல் மற்றும் தொட்டர்பாடல் பொறியியல் பட்டப்படிப்பை முடித்தார். தக்சசீலா நிறுவனத்தில் பொருளாதாரம் பகுத்தறிவு மற்றும் பொதுக் கொள்கையையும் உயர் கல்வித் தகுதியாகப் படித்தார். இந்தத் தகுதிகளுடன் இவர் நாடகத்திற்காக கதை எழுதுவதையும், மணிப்பால், பெங்களுரு, இந்தூர் போன்ற நகரங்களில் நடிப்பு கற்பதையும் தொடர்ந்தார். இவரது தந்தையின் பெயர் திலீப் பண்டாரியாகும். தொழிலில் அவர் தொழிலதிபர். இவரது தாயாரின் பெயர் டாக்டர். ரச்னி பண்டாரி, இவர் தலசீமியா மற்றும் குழந்தைகள் நலக் குழு இந்தூர் மூலம் குழந்தைகளின் உடல்நலம் மற்றும் கல்விக்காகப் பணியாற்றுகிறார்.
# பிரதீப் பண்டாரி

## தொழில்

பிரதீப் பண்டாரி டெக்சாசு கருவிகள் என்ற நிறுவனத்தில் பயிற்சியாளராக தனது வாழ்க்கையைத் தொடங்கினார். பிறகு, பத்திரிகையாளராக தனது வாழ்க்கையைத் தொடங்கிய இவர், ரிபப்ளிக் பாரத் நியூசு அலைவரிசையில் ஆலோசனை ஆசிரியராகப் பணியாற்றினார். தலசீமியா மற்றும் குழந்தைகள் நலக் குழுவில் இளைஞர் விவகாரங்களுக்கான ஒருங்கிணைப்பாளராகவும் பணியாற்றினார். பிரதீப் பண்டாரி ஓர் இந்திய செய்தி நிருபர் மற்றும் சன் கி பாத்தின் தலைமை நிர்வாக அதிகாரி ஆவார். சுசாந்த் சிங் ராச்புத்தின் மர்மமான தற்கொலை வழக்கு மற்றும் மும்பையில் நடந்து வரும் போதைப்பொருள் வழக்கு குறித்து அறிக்கை செய்யத் தொடங்கிய பின்னர் பிரதீப் பரவலாக வெளிச்சத்திற்கு வந்தார். மும்பையின் கேட்வே ஆஃப் இந்தியா என்ற இடத்தில், மற்றொரு செய்தி சேனலுடன் தொடர்பு கொண்டிருப்பதாகக் கூறி அடையாளம் தெரியாத நபர்களால் தாக்கப்பட்டார்.
# பிரதீப் பண்டாரி

## தாக்குதல்

பிரதீப் பண்டாரி, மும்பையில் போதைப்பொருள் தடுப்புப் பிரிவினரால் நடத்தப்படும் போதைப்பொருள் விசாரணைக்காகப் புகாரளிக்கும் போது, கேட்வே ஆஃப் இந்தியா என்ற இடத்தில் சில அடையாளம் தெரியாத நபர்களால் தாக்கப்பட்டபோது பிரபலமானார். வெளிவந்த செய்திகளின்படி, மற்றொரு செய்தி தொலைக்காட்ட்சியின் நிருபர்கள் என்று கூறிக்கொண்ட இருவர் இவரைத் தாக்கியதாக அறியப்படுகிறது.  
இந்த சம்பவத்திற்குப் பிறகு, “மகாராட்டிராவில் பேசுவதற்கும் உண்மையை வெளிப்படுத்துவதற்கும் கொடுக்க வேண்டிய விலை இதுதான் என்று சமூக ஊடகங்களில் எழுதினார். என்டிடிவி மற்றும் ஏபிபி செய்தி தொலைக்காட்சிகள் அனுப்பிய குண்டர்களால் தான் தாக்கப்பட்டதாகவும், ஆனால் அவர்களின் தாக்குதல்கள் மற்றும் அழுத்தங்களால் தான் உடைந்து போக மாட்டேன் என்றும் இவர் கூறினார்.  
புகாரை அடுத்து, மும்பை காவல்துறை இந்த வழக்கில் விசாரணையைத் தொடங்கியது. அறிக்கைகளின்படி, அவர்களுக்கு இடையேயான இந்த மோதலுக்கு என்ன காரணம் என்பது இன்னும் தெளிவாகத் தெரியவில்லை.
# பிரதீப் பண்டாரி

## மும்பை காவல்துறையின் நடவடிக்கை

பிரதீப் பண்டாரி மீது கர் காவல்நிலையத்தில் இந்திய தண்ட்ட்டனை சட்டப் பிரிவுகள் 188 (அரசு ஊழியரால் முறையாகப் பிரகடனப்படுத்தப்பட்ட உத்தரவை மீறுதல்), 353 (பொது ஊழியரை அவரது கடமையைச் செய்யவிடாமல் தடுக்கும் தாக்குதல் அல்லது குற்றவியல் சக்தி) மற்றும் 37(1), 135 ஆகிய பிரிவுகளின் கீழ் வழக்குப் பதிவு செய்யப்பட்டது. பண்டாரி தேவைப்படும் போது காவல் நிலையத்திற்கு வருகை தரவேண்டும் என்று நீதிமன்றம் உத்தரவிட்டிருந்தது. பண்டாரியை 15,000 ரூபாய்க்கான சொந்தப் பிணையில் விடுவிக்கவும், அதே தொகைக்கு சாமீன் அளித்த பிறகு, அவரைக் கைது செய்தால் அவரை விடுவிக்கவும் நீதிமன்றம் காவல்துறைக்கு உத்தரவிட்டது.
# புரோபார்கைலமீன்

**புரோபார்கைலமீன்** (*Propargylamine*) என்பது C<sub>3</sub>H<sub>5</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் அமைப்பு வாய்ப்பாடு HC≡CCH2NH2 என்று எழுதப்படுகிறது. நிறமற்ற நீர்மமான புரோப்பார்கைலமீன் மற்ற கரிமச் சேர்மங்களை தயாரிப்பதற்கான ஒரு முன்னோடிச் சேர்மமாகும். பண்டைய தயாரிப்பு முறைகளில் புரோப்பார்கைல் ஆலைடுகளும் அறுமெத்திலீன்டெட்ரமீனும் பங்குபெறும் டெலிபைன் வினை பயன்படுத்தப்பட்டது.
# விக்கிப்பீடியா:Statistics/weekly/4-Sep-2022
# சிப்புசு

***சிப்புசு*** (*Gyps*) என்பது தொல்லுலக கழுகுகளின் ஒரு பேரினமாகும். இப்பேரினமானது 1809-ல் மேரி சூல்சு சீசர் சாவிக்னியால் வரையறுத்து அறிவிக்கப்பட்டது. இதன் சிற்றினங்கள் சில நேரங்களில் **கிரிபோன் கழுகுகள்** என்று அழைக்கப்படும். *சிப்புசு* கழுகுகள் மெலிந்த தலையுடன், நீண்ட மெல்லிய கழுத்துடன் கீழ் இறகுகள் மற்றும் கழுத்தைச் சுற்றி நீண்ட இறகுகளைக் கொண்டவை. இவற்றின் பெரிய அலகின் நுனிப்பகுதி சிறிது சுருங்கிக்காணப்படும். இவற்றின் பெரிய கறுத்த நாசிக்குக் குறுக்காக அலகு அமைந்துள்ளது. இவற்றில் ஆறு அல்லது ஏழு இறக்கைகள் உள்ளன. இந்த இறக்கைகளில் முதலாவது சிறியதாகவும், நான்காவது நீளமாகவும் இருக்கின்றன.
# சிப்புசு

## இனங்கள்

*சிப்புசு* பேரினத்தின் கீழ் பின்வரும் சிற்றினங்கள் உள்ளன.
| கிரிபோன் கழுகு
*சி. புல்வசு* (காப்லிட்சு, 1783) | LC |  |
| --- | --- | --- |
| வெண்முதுகுக் கழுகு
*சி. பெங்கலென்சிசு* (செமெலின், 1788) | இந்தியா மற்றும் பாகித்தான்  
CR |  |
| கேப் வல்ச்சர்
*சி. கோப்ரோதெரசு* (பார்சுடர், 1798) | தென் ஆப்பிரிக்கா  
EN |  |
| கருங்கழுத்துப் பாறு
*சி. இண்டிகசு* (சுகோபோலி, 1786) | பாகித்தான், இந்தியா மற்றும் நேபாளம்  
CR |  |
| மெலிந்த அலகு கழுகு
*சி. டெனுயிரோசுற்றிசு* கிரே, 1844 | இந்தியா  
CR |  |
| ருப்பெல் பிணந்தின்னிக் கழுகு
*சி. ரூப்பெல்லி* (பிரெம், 1852) | சாகேல்  
CR |  |
| வெள்ளை முதுகு பிணந்தின்னிக் கழுகு *சி. ஆப்ரிக்கனசு* சால்வடோரி, 1865 | மேற்கு மற்றும் கிழக்கு ஆப்பிரிக்கா  
CR |  |
| இமயமலைப் பிணந்தின்னிக் கழுகு
*சி.* இமாலயன்சிசு இயூம், 1869 | NT |  |
| † மால்டிசு கழுகு
*சி. மெலிடென்சிசு* லிடெக்கர், 1890 | புதைபடிவ எச்சங்கள் மத்திய மற்றும் கிழக்கு மத்தியதரைக் கடல் முழுவதும் மத்திய மற்றும் பிற்பகுதி ப்ளீசுடோசீன் தளங்களில் காணப்பட்டன. |  |
| † *சி. போச்சென்சுகி* போய்வ், 2010 | வடமேற்கு பல்கேரியாவில் உள்ள வர்செட்டுகளுக்கு அருகில் பிலியோசீன் காலத்தைச் சேர்ந்த புதைபடிவ எச்சங்கள் கண்டுபிடிக்கப்பட்டன. | } |
# ஏஜிபின்னே

**ஏஜிபின்னே** (*Aegypiinae*) என்பது பழைய உலக கழுகுகள் என்று குறிப்பிடப்படும் அசிபிட்ரிடேயின் இரண்டு **துணைக் குடும்பங்களில்** ஒன்றாகும். இதன் மற்றொரு குடும்பம் ஜிபேடினே. இவை கைபேடினேயுடன் நெருங்கிய தொடர்புடைவை அல்ல. ஆனால் இவை பாம்பு-கழுகுகளுக்கு (சிர்கேடினே) சகோதரக் குழுவாக கருதப்படுகிறது.  
தற்போது ஆபிரிக்கா, ஆசியா மற்றும் ஐரோப்பாவின் சில பகுதிகளில் காணப்படும், புதைபடிவ ஆதாரங்கள், பிளீசுடோசீனின் பிற்பகுதியில் தோன்றி, இவை ஆத்திரேலியா வரை பரவியிருந்தன என்பதைக் குறிக்கிறது.
# ஏஜிபின்னே

## சிற்றினங்கள்

### சமீபத்திய பேரினங்கள்

| ஏஜிபின்னே | *ஏஜிபியசு* | சினேகமான கழுகு
*ஏஜிபியஸ் மோனாச்சஸ்* | தென்மேற்கு மற்றும் மத்திய ஐரோப்பா, துருக்கி, மத்திய மத்திய கிழக்கு, வட இந்தியா, மத்திய மற்றும் கிழக்கு ஆசியா |
| --- | --- | --- | --- |
| † *ஏஜிபியஸ் ஜின்னியுஷானென்சிஸ்* | சீனாவின் ப்ளீஸ்டோசீன் |  |  |
| † *ஏஜிபியஸ் ப்ரீபிரைனைகஸ்* | எசுப்பானியா ப்ளீஸ்டோசீன் |  |  |
| ஜிப்சு | கிரிஃபோன் கழுகு
*ஜிப்ஸ் ஃபுல்வஸ்* | தெற்கு ஐரோப்பா, வட ஆப்பிரிக்கா மற்றும் ஆசியாவில் உள்ள மலைகள் |  |
| வெண்ணிறக் கழுகு
*ஜிப்சு பெங்காலென்சிஸ்* | வடக்கு மற்றும் மத்திய இந்தியா, பாகிஸ்தான், நேபாளம், வங்காளதேசம் மற்றும் தென்கிழக்கு ஆசியா |  |  |
| ருபெல்லின் கழுகு
*ஜிப்சு ரூபெல்லி* | மத்திய ஆப்பிரிக்காவின் சாகேல் பகுதி |  |  |
| கருங்கழுத்துப் பாறு
*ஜிப்சு இண்டிகசு* | மத்திய மற்றும் தீபகற்ப இந்தியா |  |  |
| மெலிந்த அலகு கழுகு
*ஜிப்சு டெனுயிரோசுட்ரிசு* | இந்தியாவின் துணை-இமயமலைப் பகுதிகள் மற்றும் தென்கிழக்கு ஆசியா |  |  |
| இமயமலை பிணந்தின்னிக் கழுகு
*ஜிப்சு இமாலயென்சிசு* | இமயமலை மற்றும் திபெத்திய பீடபூமி |  |  |
| வெள்ளை முதுகு பிணந்தின்னிக் கழுகு
*ஜிப்சு ஆப்ரிகானசு* | மேற்கு மற்றும் கிழக்கு ஆப்பிரிக்காவின் சவன்னாக்கள் |  |  |
| கேப் கழுகு
*ஜிப்சு கோப்ரோதெரசு* | தென் ஆப்பிரிக்கா |  |  |
| *நெக்ரோசைர்ட்சு* | பேட்டை கழுகு
*நெக்ரோசிர்ட்சு மோனாச்சசு* | சகாரா கீழமை ஆப்பிரிக்கா |  |
| *சர்கோஜிப்சு* | செந்தலைக்கழுகு
*சர்கோஜிப்சு கால்வசு* | இந்திய துணைக்கண்டம், தென்கிழக்கு ஆசியாவில் சிறிய மக்கள்தொகையுடன் |  |
| *டார்கோசு* | லாப்பெட் முகம் கொண்ட கழுகு
''தார்கோசு ட்ரசெலியோடோசு | சகாரா கீழமை ஆப்பிரிக்கா, சினாய் தீபகற்பம் மற்றும் நெகேவ் பாலைவனங்கள் மற்றும் வடமேற்கு சவுதி அரேபியா |  |
| *திரிகோனோசெப்சு* | வெள்ளைத் தலை கழுகு
*திரிகோனோசெப்சு ஆக்ஸிபிடலிசு* | சகாரா கீழமை ஆப்பிரிக்கா . இந்தோனேசியாவில் அழிந்துபோன மக்கள்தொகை ஏற்பட்டுள்ளது. | } |
# ஏஜிபின்னே

## சிற்றினங்கள்

### புதைபடிவ பேரினங்கள்

| **ஏஜிபின்னே** | †*கிரிப்டோஜிப்சு* | †"கிரிப்டோஜிப்சு லேசர்டோசசு'' | பிலிசுடோசின், ஆத்திரேலியா |
| --- | --- | --- | --- |
| †*கான்சுகைப்சு* | †"கான்சுகைப்சு லின்சியாயென்சிசு'' | மியோசின், சீனா | } |
**† = அழிந்து விட்டது**
# இராசா வி. இரமணி

**இராசா வி. இரமணி** (*Raja V. Ramani*) ஓர் இந்திய-அமெரிக்க விஞ்ஞானியாவார். சுரங்கப் பொறியியல் பேராசிரியராகப் பணிபுரிந்தார். காற்றில் பரவும் துகள்களின் தன்மை மற்றும் கட்டுப்பாட்டை நன்கு புரிந்துகொள்வதன் மூலம் சுரங்கத் தொழிலாளர்களின் ஆரோக்கியம் மற்றும் பாதுகாப்பை மேம்படுத்துவதில் இவர் மிகவும் பிரபலமானார்.
# இராசா வி. இரமணி

## வாழ்க்கைக் குறிப்பு

இந்தியாவின் தன்பாத் நகரத்தில் உள்ள இந்திய சுரங்கப் பள்ளியில் அறிவியலில் இளநிலை பட்டம் பெற்றார். 1968 ஆம் ஆண்டில் அறிவியலில் முதுநிலைப் பட்டம் பெற்றார். 1970 ஆம் ஆண்டில் அமெரிக்காவின் பென்சில்வேனியா மாநிலப் பல்கலைக்கழகத்தில் முனைவர் பட்ட்டம் பெற்றார். இதே ஆண்டு முதல் பென்சில்வேனியா மாநிலப் பல்கலைக்கழகத்தின் ஆசிரிய உறுப்பினராக உள்ளார். 1998 ஆம் ஆண்டில், அவர் சியார்ச்சு எச்.சூனியர் மற்றும் அன்னே பி. டெய்க் சுரங்கப் பொறியியல் நிறுவனத்தின் தலைவராக நியமிக்கப்பட்டார்.  
2005 ஆம் ஆண்டில், வான்வழித் துகள்களின் தன்மை மற்றும் கட்டுப்பாட்டின் மூலம் சுரங்கத் தொழிலாளர்களின் ஆரோக்கியம் மற்றும் பாதுகாப்பை மேம்படுத்துவதற்காக அமைக்கப்பட்டுள்ள தேசியப் பொறியியல் அகாடமியின் உறுப்பினராக இரமணி தேர்ந்தெடுக்கப்பட்டார்.  
2014 ஆம் ஆண்டில் இரமணி இந்திய தொழில்நுட்பக் கழகமான கரக்பூரில் புல்பிரைட்டு-நேரு இருக்கைக்கு சிறப்புத் தலைவராகத் தேர்ந்தெடுக்கப்பட்டார்.
# குவாந்தான் மாநகராட்சி

**குவாந்தான் மாநகராட்சி** (மலாய்: *Majlis Bandaraya Kuantan*; ஆங்கிலம்: *Kuantan City Council*); (சுருக்கம்: **MBK**) என்பது மலேசியா, பகாங் மாநிலத்தில்; குவாந்தான் மாநகரத்தை நிர்வகிக்கும் மாநகராட்சி ஆகும். இந்த மாநகராட்சி மலேசியாவின் பகாங் மாநில அரசாங்க அதிகார வரம்பின் கீழ் செயல்படுகிறது.  
குவாந்தான் மாநகராட்சியின் அதிகார வரம்பு 324 சதுர கி.மீ. பரப்பளவைக் கொண்டது. இந்த மாநகராட்சி, குவாந்தான் மாநகரில உள்ள கோலா குவாந்தான் *(Kuala Kuantan)*, உலு குவாந்தான் *(Ulu Kuantan),* பெசேரா *(Beserah)* மற்றும் சுங்கை காராங் *(Sungai Karang)* ஆகிய நான்கு முக்கிம்களை நிர்வகிக்கிறது.  
1955-ஆம் ஆண்டில், பகாங் மாநில அரசாங்கம், தன் நிர்வாக மையத்தை கோலா லிப்பிஸ் *(Kuala Lipis)* நகரில் இருந்து குவாந்தான் நகருக்கு மாற்றியது.
# குவாந்தான் மாநகராட்சி

## வரலாறு

### வளர்ச்சிப் படிகள்

- **குவாந்தான் பொதுத் தூய்மைக் கழகம்** (மலாய்: *Lembaga Kesihatan Kuantan*; ஆங்கிலம்: *Kuantan Sanitary Board*); 1913 முதல் 1937 வரை;
- **குவாந்தான் நகரக் கழகம்** (மலாய்: *Lembaga Bandaran Kuantan*; ஆங்கிலம்: *Kuantan Town Board*); 1937 முதல் 1953 வரை;
- **குவாந்தான் நகராண்மைக் கழகம்** (மலாய்: *Majlis Bandaran Kuantan*; ஆங்கிலம்: *Kuantan Town Council*); 1953 முதல் 31 ஆகஸ்ட் 1979 வரை;
- **குவாந்தான் நகராட்சி** (மலாய்: *Majlis Bandaran Kuantan*; ஆங்கிலம்: *Kuantan Town Council*); 1 செப்டம்பர் 1979 முதல் 20 பிப்ரவரி 2021 வரை;
- **குவாந்தான் மாநகராட்சி** (மலாய்: *Majlis Bandaraya Kuantan*; ஆங்கிலம்: *Kuantan City Council*); 20 பிப்ரவரி 2021 தொடக்கம்;  
2021 பிப்ரவரி 21-ஆம் தேதி பகாங் சுலதான் அல்-சுல்தான் அப்துல்லா அல்-ஹாஜ் *(Al-Sultan Abdullah Al-Haj),* குவாந்தான் நகராட்சியை ஒரு மாநகராட்சியாக அறிவித்தார்.
# குவாந்தான் மாநகராட்சி

## பொது

மாநகராட்சி முதல்வரும்; மாநகராட்சி மன்ற உறுப்பினர்களும் ஓராண்டு காலம் பணியாற்ற பகாங் மாநில அரசாங்கத்தால் நியமிக்கப்படுகின்றனர்.  
இந்த மாநகராட்சியின் நோக்கம்; குவாந்தான் மாநகரத்தின் உள்கட்டமைப்பு, பொது வசதிகளைப் பராமரிப்பதாகும். மேலும், கட்டடங்களை ஒழுங்கான முறையில் கட்டமைப்பது; பொது சுகாதாரத்தைப் பாதுகாப்பது; சுற்றுச் சூழலை அழகுபடுத்துவது; போன்றவை இந்த மாநகராட்சியின் முக்கியச் செயல்பாடுகள் ஆகும்..
# குவாந்தான் மாநகராட்சி

## நகர்ப்புற வளர்ச்சி

குவாந்தானின் புதிய வளர்ச்சித் திட்டங்கள்:  
- **குவாந்தான் 188** *(The Kuantan 188)* - கிழக்கு கடற்கரையில் 188 மீ. உயரத்தில் உள்ள மிக உயரமான கண்காணிப்பு கோபுரம்;
- மாநில நிர்வாக மையத்தை பண்டார் இந்திரா மக்கோத்தா *(Bandar Indera Mahkota)* (**Kota SAS**) புதுநகருக்கு மாற்றுதல்.
- குவாந்தான் துறைமுகத்தை விரிவாக்கம் செய்தல்;
- மலேசியா-சீனா குவாந்தான் தொழில் பூங்கா *(Malaysia-China Kuantan Industrial Park);* மற்றும் குவாந்தான் இயற்கைப் பூங்கா உருவாக்கம் *(Kuantan Integrated Biopark);*
- கோலாலம்பூர் - குவாந்தான் கிழக்கு கடற்கரை தொடருந்து இணைப்புத் திட்டம் *(East Coast Rail Link* - **ECRL**);
- திராங்கானு, கெர்த்தே, நகரில் இருந்து பகாங், பெக்கான், வரையிலான குவாந்தான் பெருநகர வளர்ச்சித் திட்டம் *(Greater Kuantan Development);*
# குவாந்தான் மாநகராட்சி

## குவாந்தான் மாநகராட்சியில் உள்ள தமிழ்ப்பள்ளிகள்

மலேசியா; பகாங்; குவாந்தான் மாநகராட்சியில் 3 தமிழ்ப்பள்ளிகள் உள்ளன. அவற்றில் 365 மாணவர்கள் பயில்கிறார்கள். 46 ஆசிரியர்கள் பணியாற்றுகிறார்கள்.  
| CBD4051 | பண்டார் இந்திரா மக்கோத்தா
Bandar Indera Mahkota | SJK(T) Bandar Indera Mahkota | பண்டார் இந்திரா மக்கோத்தா தமிழ்ப்பள்ளி | குவாந்தான் | 287 | 25 |  |
| --- | --- | --- | --- | --- | --- | --- | --- |
| CBD4052 | பண்டார் டமான்சாரா
Bandar Damansara | SJK(T) Ladang Jeram | ஜெராம் தோட்டத் தமிழ்ப்பள்ளி (குவாந்தான்) | குவாந்தான் | 42 | 11 |  |
| CBD4053 | பஞ்சிங்
Panching | SJK(T) Ladang Kuala Reman | கோலா ரேமான் தோட்டத் தமிழ்ப்பள்ளி | குவாந்தான் | 36 | 10 | } |
# குவாந்தான் மாநகராட்சி

## குவாந்தான் மாநகராட்சியில் உள்ள தமிழ்ப்பள்ளிகள்

### இந்திரா மக்கோத்தா தமிழ்ப்பள்ளி செய்திப் படங்கள்

- **இந்திரா மக்கோத்தா தமிழ்ப்பள்ளி மாணவர்களின் படங்கள்**  
- **இந்திரா மக்கோத்தா தமிழ்ப்பள்ளியின் புதிய கட்டடம்**
# மெலிந்த அலகு கழுகு

**மெலிந்த அலகு கழுகு** (*Slender-billed vulture*, *Gyps tenuirostris*) என்பது இமயமலை துணைப் பகுதிகள் மற்றும் தென்கிழக்கு ஆசியாவைச் சேர்ந்த ஒரு பழைய உலக கழுகு சிற்றினமாகும். இதன் எண்ணிக்கை இந்தியத் துணைக்கண்டத்தில் வேகமாகக் குறைந்து வருவதால் 2002ஆம் ஆண்டு முதல் இது மிக அருகிய இனம் என்ற நிலையில் உள்ளது. 2021ஆம் ஆண்டு நிலவரப்படி, 870க்கும் குறைவான பறவைகளே எஞ்சியுள்ளன. இந்த கழுகு பெரும்பாலும் சாம்பல் நிறத்தில் வெளிறிய தொடை மற்றும் சாம்பல் நிற வால் மறைப்புகளுடன் காணப்படும். தொடையின் கீழ்ப்பகுதி வெண்மையாக இருக்கும். கழுத்து நீளமாகவும், வெறுமையாகவும், ஒல்லியாகவும், கருப்பாகவும் இருக்கும். கறுப்புத் தலையானது கோணமாகவும், குறுகலாகவும் இருண்ட அலகு குறுகலான நடுப்பகுதியுடன் காணப்படும். காது துளை முக்கியமானது மற்றும் நன்கு தெரியுமாறு உள்ளது.
# மெலிந்த அலகு கழுகு

## பரவலும் வாழ்விடமும்

மெலிந்த அலகு கழுகு இந்தியாவில் வடக்கே கங்கை சமவெளியிலிருந்து, மேற்கே இமாச்சலப் பிரதேசம் வரையும், தெற்கே வடக்கு ஒடிசா வரையிலும், கிழக்கே அசாம் வரையும் காணப்படுகிறது. இது வடக்கு மற்றும் மத்திய வங்காளதேசம், தெற்கு நேபாளம், பர்மா மற்றும் கம்போடியாவிலும் காணப்படுகிறது. டைக்குளோபீனாக்கின் சில்லறை விற்பனை இந்தியாவில் சட்டத்தால் தடைசெய்யப்பட்டுள்ளது. இருப்பினும், டைக்குளோபீனாக்கின் இன்னும் சட்டவிரோதமாகக் கையகப்படுத்தப்பட்டு கால்நடைகளுக்குப் பயன்படுத்தப்படுகிறது.
# மெஸ்சீன்

**மெஸ்சீன்** (*Messene*, ( கிரேக்கம் : Μεσσήνη *Messini* ), அதிகாரப்பூர்வமாக **பண்டைய மெஸ்சீன்** என்பது கிரேக்கத்தின் பெலோபொன்னீசின் பிராந்தியத்தில் மெசேனிய பிராந்திய அலகுக்குள் ( *perifereiaki enotita* ) உள்ள ஒரு பண்டைய நகரம் ஆகும்.  
மெஸ்சீனினானது அங்குள்ள பெரிய பாரம்பரிய நகர அரசின் இடிபாடுகளுக்கு மிகவும் பிரபலமானது. இந்த தளம் வெண்கல காலத்தில் நிறுவப்பட்டது. இது முதலில் அக்கீயயன் கிரேக்கர்களின் பண்டைய நகரமாகும். இது இறுதியில் எசுபார்த்தாவின் இராணுவ அரசின் மேலாதிக்கத்தின் கீழ் வந்தது, அதனுடன் அது நீண்ட போராட்டத்தை நடத்தியது. ஆதன் பிந்தைய காலத்தில் பல குடிமக்கள் நாடுகடத்தப்பட்டனர். இறுதியில் நகரம் எசுபார்த்தன்களால் அழிக்கப்பட்டு சிறிது காலத்தில் கைவிடப்பட்டது.  
லியூக்ட்ரா சமரில் (கிமு 371) எசுபார்த்தன்கள் தோற்கடிக்கப்பட்ட பிறகு, தீபன்கள் பெலோபொன்னீசியா மீது படையெடுத்தனர். அதன்பின்னர் தீபன் தளபதியான எபமினோண்டாசு கிமு 369 இல் அந்த நகரத்தின் இடிபாடுகளுக்கு மேல் புதிய மெஸ்சீன் நகரத்தை உருவாக்கினார். அதுமட்டுமல்லாது அதன் முந்தைய குடிமக்களையும், அவர்களின் சந்ததியினரையும் மீண்டும் குடியமர்த்தினார்.  
இங்குள்ள கணிசமான இடிபாடுகள் ஒரு முக்கிய வரலாற்று ஈர்ப்பாக உள்ளது. தொல்லியல் ரீதியாக அகழ்வாய்வு செய்யப்பட்டு ஓரளவு மீட்கப்பட்டது அல்லது ஆய்வு மற்றும் பொது மக்களின் பார்வைக்காகவும், பல்வேறு நிகழ்வுகளுக்காகவும் பாதுகாக்கப்பட்டுள்ளது.  
இத்தளம் எப்போதும் முழுமையாக கைவிடப்படவில்லை. மவ்ரோமதி என்ற சிறிய கிராமம் கிளெப்சிட்ரா என்ற நீரூற்றைச் சுற்றியுள்ள மேல் நகரப்பகுதியில் உள்ளது.